text: وزیر موصوف نے مزید کہا کہ وزارت نے ملک میں آیوش کے نظام کو ترقی دینے ،اسے فروغ دینے کے علاوہ اسے تیزی سے پھیلانے کےلئے مختلف اقدامات کئے ہیں ۔ انہوں نے کہا کہ آیوش اداروں میں طلبا کے داخلے میں یکسانیت لانے اور اس بات کو یقینی بنانے کے لئے کہ ہونہار طلبا 17-2016 سے آیوش طریقہ علاج کورسز کی طرف آئیں ، وزارت نے سی بی ایس ای کے ذریعہ کرائے گئے قومی اہلیت کے داخلہ ٹیسٹ (نیٹ ) کی میرٹ لسٹ استعمال کرکے آیوش یو جی کورسز میں داخلے کا عمل شروع کردیا ہے ۔ مزید یہ کہ پوسٹ گریجویٹ کورسز کے لئے قومی سطح کا کامن داخلہ ٹیسٹ کرایا گیا تھا۔ اس ٹیسٹ کو آل انڈیا پوسٹ گریجویٹ انٹرینس ٹیسٹ (اے آئی اے پی جی ای ٹی ) کا نام دیا گیا ہے۔